Liderul clanului Duduianu, condamnat la închisoare cu executare. Acuzat de moartea interlopului Emi Pian
- Mădălina Sfrijan
- 17 mai 2024, 16:13
Liderul clanului Duduianu a fost condamnat definitiv la 10 ani de închisoare. Gheorghe Emanuel Richard, ucigașul interlopului Emi Pian a fost acuzat de săvârșirea infracțiunii de omor.
Ucigașul lui Emi Pian, condamnat la închisoare
Liderul clanului Duduianu a fost condamnat definitiv pentru omor. Acesta este acuzat de uciderea interlopului Emi Pian. Totodată, frații victimei au fost condamnați pentru tentativă de omor față de Gheorghe Emanuel Richard.
Astfel, Vasile Duduianu a fost condamnat la 3 ani și 2 luni de închisoare. În același timp, Laurențiu Duduianu a primit pedeapsa de 3 ani și 3 luni de închisoare.
Victima ar fi fost omorâtă în timpul unei partide de barbut
Conform datelor din dosar, Richard Emanuel Gheorghe, bărbatul acuzat de uciderea lui Emi Pian este atât agresor, cât şi victimă.
Richard Emanuel Gheorghe, membru al clanului Rinu, l-ar fi ucis în anul 2020 pe liderul clanului Duduianu. Victima, Florin Mototolea, cunoscut în lumea interlopă drept Emi Pian, ar fi murit chiar în timpul unei partide de barbut.
După faptă, frații lui Emi Pian ar fi încercat să procedeze la fel ca autorul crimei. Concret, Vasile şi Laurențiu Duduianu ar fi intenționat să-şi răzbune fratele şi să-l ucidă pe Richard Emanuel Gheorghe. Astfel, aceștia au fost condamnați pentru tentativă de omor.
Emi Pian și Richard Emanuel Gheorghe făceau bani din cămătărie
Florin Mototolea, cunoscut ca Emi Pian, a fost înjunghiat mortal în noaptea de 4 august 2020. Crima ar fi avut loc în urma unui conflict izbucnit în timpul unei partide de barbut. Potrivit datelor din dosar, fapta ar fi avut loc într-o locuință din cartierul Giulești.
Conflictul dintre interlopi ar fi izbucnit după ce au încălcat o regulă nescrisă a lumii cămătarilor, împrumutând bani aceluiași jucător. După incident, victima a fost transportată de urgență la spital, dar nu a mai putut fi salvat.
Ulterior, frații și vărul lui Emi Pian ar fi încercat să-l omoare pe Richard Emanuel Gheorghe. Acesta ar fi fost atacat cu o coadă de topor, precum și cu un baston telescopic.